**Općina Križ,** Trg Svetog Križa 5, 10314 Križ, OIB: 94115544733, zastupana po Općinskom načelniku Općine Križ Marku Magdiću, mag. oec. (dalje u tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, zastupano po \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (dalje u tekstu: Izvođač)

zaključili su sljedeći

**UGOVOR br. \_\_\_\_\_\_\_**

**o izvođenju radova na izgradnji i opremanju interaktivnog digitalnog objekta dječjeg vrtića**

**Uvodne odredbe**

**Članak 1.**

* 1. Ugovorne strane suglasno i izrijekom utvrđuju:

• da je Naručitelj na temelju odredbi Zakona o javnoj nabavi proveo otvoreni postupak javne nabave s namjerom sklapanja Ugovora o javnoj nabavi radova;

• da je Naručitelj izradio Dokumentaciju o nabavi;

• da je Naručitelj objavio obavijest o nadmetanju u otvorenom postupku javne nabave u Elektroničkom oglasniku javne nabave RH broj \_\_\_\_\_\_\_\_\_\_\_\_\_\_\_\_\_\_\_\_;

• da je Naručitelj dana \_\_\_\_\_\_\_\_ godine donio Odluku o odabiru KLASA: \_\_\_\_\_\_\_\_\_, URBROJ:

\_\_\_\_\_\_\_\_\_\_\_.

1.2. Sastavni dio ovog ugovora su: Dokumentacija o nabavi u predmetnom postupku, ponuda Izvođača sa svim prilozima te Odluka o odabiru (KLASA: \_\_\_\_\_\_, URBROJ: \_\_\_\_\_).

1.3. Promjena naziva Naručitelja i Izvođača ili promjena sjedišta Naručitelja i Izvođača nemaju utjecaja na prava i obveze Naručitelja i Izvođača određene ovim ugovorom. U slučaju ukidanja, pripajanja, preustroja Naručitelja i Izvođača odnosno drugih sličnih situacija, određenih zakonom ili drugim propisima u kojima dolazi do promjene u djelokrugu rada i nadležnosti Naručitelja i Izvođača, sva prava i obveze Naručitelja i Izvođača vezana uz ovaj predmet nabave i ovaj ugovor prelaze na pravnog sljednika ili sljednike.

1.4. U slučaju eventualne potrebe izmjene materijala i izvođenja radova koji odstupaju od ugovornog projekta, Izvođač se obvezuje za izvođenje navedenih radova pribaviti pisanu suglasnost projektanta, nadzornog inženjera i Naručitelja.

1.5. Količine navedene u ugovornom Troškovniku su predviđene (okvirne) te će se obračun izvedenih radova vršiti prema stvarno izvedenim količinama. Stvarno izvedena količina predmeta nabave može biti veća ili manja od predviđene količine u skladu s odredbom čl. 4. st. 3. Pravilnika o dokumentaciji o nabavi te ponudi u postupcima javne nabave (NN 65/2017 i 75/2020).

**Predmet ugovora**

**Članak 2.**

2.1. Predmet ugovora je izgradnja i opremanje interaktivnog digitalnog objekta dječjeg vrtića koji se nalazi u Općini Križ, na dijelu k.č.br. 218/8, k.o. Križ u naselju Križ.

2.2. Detaljan opis predmeta nabave naveden je i opisan u Dokumentaciji o nabavi, ugovornom Troškovniku i Projektnoj dokumentaciji koji su sastavni dio Dokumentacije o nabavi i ovog ugovora.

2.3. Izvođač mora za cijelo vrijeme trajanja ugovora imati najmanje sljedeće stručnjake na raspolaganju:

* STRUČNJAK 1: Glavni inženjer gradilišta \_\_\_\_\_\_\_\_\_\_\_\_\_\_\_\_\_\_\_\_\_\_
* STRUČNJAK 2: Voditelj građevinsko-obrtničkih radova – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* STRUČNJAK 3: Voditelj radova elektrotehničke struke – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* STRUČNJAK 4: Voditelj radova strojarske struke – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.4. Stručnjaci koje ponuditelj navede u ponudi moraju zaista i sudjelovati kao stručne osobe i Naručitelju biti na raspolaganju za izvođenje radova. Naknadna zamjena stručnog osoblja nije moguća bez prethodne suglasnosti Naručitelja.

**Cijena radova**

**Članak 3.**

3.1. Izvođač se obvezuje izvesti radove iz čl. 1. ovog ugovora za cijenu koja iznosi:

CIJENA BEZ PDV-a \_\_\_\_\_\_\_\_\_\_\_\_\_\_\_\_\_\_\_\_ EUR

PDV \_\_\_\_\_\_\_\_\_\_\_\_\_\_\_\_\_\_\_\_ EUR

CIJENA S PDV-om \_\_\_\_\_\_\_\_\_\_\_\_\_\_\_\_\_\_\_\_ EUR

3.2. Izvođač potpisom ovog Ugovora potvrđuje da su mu poznati svi uvjeti za izvođenje radova, da je upoznat s lokacijom izvođenja radova, da je proučio Dokumentaciju o nabavi, da nemaju nepoznanica te da je ugovorna dokumentacija koju je preuzeo kompletna. Smatrat će se da je Izvođač pregledao gradilište, njegovu okolicu, dobio sve potrebne informacije o rizicima i drugim okolnostima koji mogu utjecati na radove i da je prije podnošenja ponude bio upoznat sa svim relevantnim činjenicama koje mogu utjecati na mogućnost ispunjenja ugovornih obaveza s njegove strane.

3.3. Izvođač se obvezuje da će radove iz članka 1. ovog ugovora izvesti prema ponuđenim jediničnim cijenama i količinama radova sukladno ugovornom troškovniku. U slučaju izmjena u projektu ili dodatnih zahtjeva Naručitelja koji se odnose na radove koji su navedeni u ugovornom troškovniku, ugovorne strane ugovaraju primjenu jediničnih cijena definiranih u ugovornom troškovniku. Ako je potrebno izvesti radove koji nisu sastavni dio ugovornog troškovnika pa samim time na njih nije ni moguće primijeniti cijenu iz ugovornog troškovnika, predmetni radovi bit će izvedeni sukladno ponudi Izvođača, koju će Naručitelj, voditelj radova i Nadzorni inženjer ovjeriti u roku od 5 dana od dana postavljanja zahtjeva Naručitelja za izvođenjem navedenih radova, ako su s njome suglasni.

3.4. Ugovorene jedinične cijene za jedinicu mjere radova iz ugovornog troškovnika su fiksne i nepromjenjive za vrijeme trajanja ugovora. Ugovorena jedinična cijena pokriva organizaciju gradilišta, privremeni priključak električne energije, privremeni priključak na javnu vodovodnu mrežu i sve potrebne pripremne i završne radove, koji osiguravaju u cjelini kvalitetnu izvedbu, sve potrebne troškove za izvršenje samih radova i to za: sav materijal, alat, skele, režiju, troškove montaže, troškove transporta, izdatke za društvene doprinose, posredne i neposredne troškove za materijale, strojeve i izvedbu gotovog rada, sve radove, sve usluge, sve dodatne radove i druge izdatke po važećim propisima koje na temelju ovog ugovora, ugovornog troškovnika i ostale dokumentacije treba izvršiti Izvođač (npr. obveze stručne i poslovne suradnje, nostrifikacije, kontrole i sve ostale troškove urednog poslovanja), čak i ako nisu izričito navedeni u opisu stavke ugovornog troškovnika, a koje je potrebno izvesti kako bi se radovi izveli sukladno pravilima struke.

3.5. Obveze sadržane u ukupnoj cijeni osobito obuhvaćaju:

▪ troškove pripremnih i završnih radova,

▪ troškove opremanja objekta,

▪ sve troškove poreza, carina, transporta, zakonskih obveza i amortizacije,

▪ troškove pakiranja i zaštite od oštećenja,

▪ troškove skele,

▪ troškove ishođenja Jamstva za uredno ispunjenje ugovora i Jamstva za otklanjanje nedostataka u jamstvenom roku,

▪ troškove osiguranja radnika i trećih osoba na gradilištu,

▪ troškove potrošnje energije i vode tijekom izvođenja radova,

▪ troškove koji se odnose na sav potrebni rad, materijal te prijenose i prijevoze na gradilištu i van njega, iskrcaj i montažu na mjesto ugradnje,

▪ troškove izvođenja svih privremenih priključaka,

▪ troškove uređenja privremenih gradilišnih prometnica, deponija te održavanja i čišćenja javnih i internih prometnica i svih ostalih površina korištenih za potrebe gradilišta prije, tijekom i nakon izgradnje građevine

▪ troškove osiguranja i ograde gradilišta radi sigurnosti prolaznika i sprječavanja nekontroliranog pristupa ljudi na gradilište, sve sukladno važećem Zakonu o gradnji,

▪ troškove svakodnevnog čišćenja objekata tijekom izvođenja radova i nakon izvedenih radova, a do primopredaje objekta bez obzira na broj čišćenja,

▪ troškove uređenja gradilišta nakon završetka radova s otklanjanjem i zbrinjavanjem otpada, sukladno pozitivnim propisima, odvozom šute, ostataka građevinskog materijala, namještaja, inventara, podnih obloga, sanitarija, pomoćnih objekata i svega drugog što je Izvođač zatekao u objektu i oko objekta u trenutku uvođenja u posao,

▪ sve troškove zaštite izvedenih radova bez obzira na obujam i vrstu, sve troškove popravaka eventualnih oštećenja na građevini i okolnim građevinama,

▪ troškove usuglašavanja izvedbenih detalja radioničkih nacrta s projektantom,

▪ troškove izrade raznih elaborata u funkciji gradilišta (elaborat rušenja, organizacije gradilišta i ostalo),

▪ troškove svih radnji u cilju sustizanja ugovorenog roka što uključuje i 24-satni kontinuirani rad, rad neradnim danima, blagdanima i praznicima, te prekovremeni rad i noćni rad, izuzev u slučaju kada su ispunjeni uvjeti za produljenje ugovorenog roka iz čl. 5. ovog Ugovora

▪ troškove nastale zbog izvođenja radova i transporta pod eventualno nastalim otežanim uvjetima rada (obilne kiše, niske temperature, visoke temperature i slično),

▪ sve troškove propisanih mjera zaštite na radu i zaštite od požara, kojih se Izvođač mora pridržavati,

▪ troškove osiguranja tijekom izvođenja radova kod jednog od osiguravajućih društava, koji uključuju i troškove osiguranja od šteta koje mogu nastati uslijed izvođenja radova, troškove osiguranja radnika Izvođača te troškove osiguranja od elementarnih i drugih nepogoda, kao i krađa,

▪ troškove svih potrebnih prethodnih i tekućih ispitivanja materijala i pribavljanja potrebne dokumentacije i potrebnih atesta, kojima se dokazuje kakvoća i kvaliteta izvedenih radova i ugrađenih proizvoda i materijala koji terete Izvođača,

▪ troškove svih kontrolnih ispitivanja u okviru vrsta i obima predviđenih normama,

▪ troškove potrebnog skladišnog prostora na gradilištu, garderobe za radnike i druge eventualne troškove u vezi izvođenja predmetnih radova,

▪ trošak izrade energetskog certifikata u svrhu urednog podnošenja zahtjeva za tehnički pregled građevine,

▪ troškove svih potrebnih mjerenja i ispitivanja u svrhu urednog podnošenja zahtjeva za tehnički pregled građevine.

▪ izradu privremene ograde cijelog gradilišta.

▪ izradu plana izvođenja radova

3.6. Ukupna ugovorena cijena je okvirna, a stvarna cijena će biti određena na osnovu od strane nadzornog inženjera ovjerenih količina u građevinskoj knjizi za stvarno izvedene radove i usluge. Izvođač je dužan obračunati radove i dostaviti dokumentaciju kojom dokazuje izvedene radove na način da Naručitelj može ispitati i provjeriti vrstu i količinu izvedenih radova.

3.7. U slučaju sklapanja dodatka ugovoru kojim se povećava ukupno ugovorena cijena, Izvođač je obvezan dostaviti novo jamstvo za uredno ispunjenje ugovora u iznosu 10 % (deset posto) novougovorenog iznosa bez PDV-a ili dodatak postojećem jamstvu u iznosu 10 % (deset posto) vrijednosti razlike između osnovne vrijednosti ugovora i novougovorenog iznosa bez PDV-a. Novo jamstvo ili dodatak jamstvu mora biti dostavljeno Naručitelju u roku od 10 dana od dana sklapanja dodatka kojim se utvrđuje povećanje cijene, a svakako najmanje 10 dana prije isteka roka valjanosti prvotno izdanog jamstva za uredno ispunjenje ugovora, s rokom važenja 60 dana duže od ugovorenog roka za izvršenje radova. U slučaju da Izvođač ne dostavi novo jamstvo ili dodatak postojećem u roku od 10 dana od dana sklapanja dodatka, ugovorne strane suglasno i izrijekom utvrđuju da je Naručitelj ovlašten naplatiti jamstvo za uredno ispunjenje ugovora, te ima pravo raskinuti ugovor.

**Pravo Izvođača na naknadu za naknadne radove**

**Članak 4.**

4.1. U slučaju potrebe za izvođenjem naknadnih radova, Izvođač za njih mora ishoditi pisanu suglasnost nadzornog inženjera te potom podnijeti zahtjev Naručitelju. Naknadni radovi mogu se izvoditi samo nakon pisane suglasnosti Naručitelja kojom Naručitelj prethodno potvrđuje prihvat cijene za navedene radove te utvrđuje imaju li ti radovi utjecaj na rok izvođenja ugovorenih radova.

4.2. Ako Izvođač izvede naknadne radove bez gornjeg pisanog odobrenja Naručitelja, tada se Izvođač odriče bilo kakve naknade za te radove ili drugih prava koja bi bila vezana za izvođenje takvih radova.

**Pravo Izvođača na naknadu za nepredviđene radove**

**Članak 5.**

5.1. Izvođač potpisom ovog ugovora potvrđuje da je primio i pregledao projektnu dokumentaciju te da je troškovnik u svemu razumljiv i u skladu s projektnom dokumentacijom.

5.2. Neovisno o gore navedenom Izvođač ima pravo ostvariti naknadu s naslova nepredviđenih radova kako u odnosu na nedostatke ili nejasnoće projektne dokumentacije tako i u odnosu na nedostatke ili nejasnoće troškovnika, pod sljedeća dva kumulativno ispunjena uvjeta:

1. Uvjet - Obavijest i upis Izvođača u građevinski dnevnik:

- da je Izvođač najkasnije u roku od 7 dana prije početka izvođenja nepredviđenih radova pisanim dopisom u formi obrasca „Obavijest“ obavijestio o nužnosti izvođenja nepredviđenih radova istovremeno i stručni nadzor i ovlaštenog predstavnika Naručitelja i voditelja projekta, te u istom roku upisao u građevinski dnevnik da je poslao takvu Obavijest.

2. Uvjet - Upis stručnog nadzora u građevinski dnevnik:

- ako je Izvođač uredno ispunio prvi uvjet (poslao Obavijest i to upisao u građevinski dnevnik) i ishodio izričito odobrenje stručnog nadzora u građevinskom dnevniku u odnosu na taj upis kao drugi uvjet - tada Izvođač ima pravo započeti izvođenje nepredviđenih radova bez daljnjeg pisanog odobrenja Naručitelja.

5.3. Stručni nadzor je dužan uvijek nakon upisa Izvođača o najavi početka izvođenja nepredviđenih radova upisati u građevinski dnevnik svoju odluku odobrava li izvođenje tih radova kao neugovorenih nepredviđenih radova ili smatra da se radi u već ugovorenim radovima ili zabranjuje izvođenje tih radova. Ako stručni nadzor nije u roku od 7 dana upisao svoju odluku u građevinski dnevnik dopušta li ili ne da se radovi prema obavijesti Izvođača izvedu kao nepredviđeni radovi, tada Izvođač ima pravo upisati zastoj radova u građevinski dnevnik do upisa odluke stručnog nadzora. Upis zastoja od strane Izvođača po osnovi ovog članka smatra se osnovanim razlogom za produljenje roka izvođenja radova ako Izvođač postavi zahtjev za produljenje roka.

5.4. Izvođač nije ovlašten započeti izvođenje nepredviđenih radova prije gore navedenog upisa stručnog nadzora o odobrenju početka izvođenja tih radova. U slučaju propusta Izvođača tj. započinjanja izvođenja nepredviđenih radova prije upisa stručnog nadzora - Naručitelj nema obvezu naknade troška tih radova, neovisno o tome jesu li ti radovi bili nužni za provedbu projekta.

5.5. Gore određena obavijest i upis u građevinski dnevnik Izvođača, uz upis odobrenja od strane stručnog nadzora u građevinski dnevnik imaju značaj odobrenja Naručitelja nepredviđenih radova u korist Izvođača u pogledu vrste radova, tehnologije izvođenja i priznanja jedinice mjera za utvrđenje stvarnih količina, a nemaju značaj priznanja jedinične cijene tih radova.

5.6. Ako Izvođač nije ishodio gore dva navedena uvjeta Izvođač se odriče bilo kakvog potraživanja s naslova nepredviđenih radova, a Naručitelj nema nikakvu obavezu naknade troškova nepredviđenih radova.

**Prihvaćanje ponude od strane Naručitelja i pravo na zastoj Izvođača**

**Članak 6.**

6.1. Činjenica da su radovi izvedeni i prihvaćeni od strane nadzora nema značaj da je Naručitelj prihvatio cijenu radova, već tu cijenu radova temeljem ponude Izvođača sa analizom jedinične cijene tih radova Naručitelj prihvaća pisanim odobrenjem.

6.2. Izvođač ponudu sa analizom jediničnih cijena dostavlja istovremeno i predstavniku Naručitelja i stručnom nadzoru i voditelju projekta. Stručni nadzor i voditelj projekta će Naručitelju dostaviti svoje očitovanje o ponudi Izvođača.

**Prava Izvođača u odnosu na naknadne i hitne nužne radove**

**Članak 7.**

7.1. Gore navedeno uređenje u pogledu nepredviđenih radova nema nikakva utjecaja na eventualno pravo Izvođača s naslova nužnih i hitnih radova koje je Izvođač bio dužan hitno izvesti radi sprječavanja neposredne štete ili razloga sigurnosti, prema čl. 624. ZOO.

**Prava Izvođača na produljenje rokova zbog nepredviđenih radova**

**Članak 8.**

8.1. Izvođač ima pravo na produljenje roka zbog nepredviđenih radova samo ako je uz obavijest o nepredviđenim radovima ujedno dao i obavijest da zbog tih radova zahtjeva i produljenje roka s analizom razloga za produljenje roka. Ako zbog navedenog Izvođač zahtijeva i trošak produljene gradnje, tada je Izvođač dužan u toj obavijesti dati i obrazložiti i svoj zahtjev za trošak produljene gradnje. U suprotnom mu trošak produljenje gradnje neće biti priznat.

**Pravo Izvođača na produljenje rokova i troškove produljene gradnje**

**Članak 9.**

9.1. Neovisno o gornjoj regulaciji za priznavanje eventualnih dodatnih troškova s naslova nepredviđenih radova Izvođač se obvezuje zajedno s privremenom situacijom, počev od datuma uvođenja u posao upisanog u građevinskom dnevniku, dostavljati Naručitelju kratka izvješća o napretku radova sukladno terminskom planu. U tim izvješćima Izvođač mora obrazložiti ako slučajno postoji kašnjenje na tjednoj razini, te ako postoji, iznijeti svoje razloge za kašnjenje.

9.2. Ako Izvođač propusti dostaviti izvješće zajedno sa privremenom situacijom, Izvođač se tada odriče svog eventualnog zahtjeva za produljenje roka u slučaju kašnjenja radova i priznaje svoju krivnju za kašnjenje i pravo Naručitelja na naplatu penala bez daljnjih prigovora.

9.3. Nakon dostave prijedloga terminskog i financijskog plana od strane Izvođača Naručitelju u roku od 8 dana po potpisu ugovora, Naručitelj ima daljnji rok od 8 dana da usuglasi eventualne nejasnoće po terminskom planu i financijskom planu s Izvođačem. Ako se u tom roku ne usuglasi terminski plan i financijski plan, nisu stečeni uvjeti za uvođenje Izvođača u posao, te će ugovorne strane sporazumno odrediti novi rok za usuglašavanje terminskog plana i uvođenje Izvođača u posao.

**Članak 10.**

10.1. Izvođač ima pravo na produljenje roka iz razloga koji nisu uvjetovani okolnostima za koje on odgovara.

10.2. Ako Naručitelj odobri produljenje roka zbog okolnosti koje nisu uvjetovane postupanjem Naručitelja, kao na primjer odluke nadležnih tijela (npr. suglasnosti i odluke konzervatora, Općine, komunalnih poduzeća itd.), a koje okolnosti predstavljaju razloge za produljenje roka, tada Naručitelj nema obavezu nadoknaditi troškove produljene gradnje Izvođaču.

10.3. Naručitelj jednako tako nema obavezu nadoknaditi troškove produljene gradnje Izvođaču ni zbog okolnosti koje se mogu smatrati nepredviđenima u vezi s projektnom dokumentacijom, kao što su stanje samog nadzemnog ili podzemnog dijela objekta, uvjeti tla ili vremenski uvjeti (kiša, snijeg, temperatura i dr.).

10.4. Izvođač ima iznimno pravo na potraživanje troška produljene gradnje samo u slučaju ako je razlog za produljenje roka izvođenje naknadnih (ne i nepredviđenih) radova pisano naručenih od strane Naručitelja.

**Obavijest Izvođača za financijska potraživanja ili produljenje roka**

**Članak 11.**

11.1. Izvođač ima pravo podnijeti obavijest o financijskom potraživanju po osnovi nepredviđenih radova (VTR), troškova produljene gradnje, promjene projektne dokumentacije ili prema bilo kojoj drugoj osnovi najkasnije do 30. u mjesecu u odnosu na sve događaje i okolnosti koji su činjenična podloga takvoj obavijesti koji su se dogodili do 30. u prethodnom mjesecu. Propustom podnošenja obavijesti od strane Izvođača u roku kako je gore navedeno, Naručitelj se oslobađa bilo kakve obveze na naknadu troškova ili drugu financijsku naknadu ili obveze na produljenje roka.

11.2. Gornja obavijest se odnosi jednako na pravne odnose za koje treba sklopiti dodatak ugovora, kao i na pravne odnose za koje nije nužno sklopiti dodatak ugovora.

11.3. Izvođač, Naručitelj, nadzor i voditelj projekta obvezuju se održavati koordinacije minimalno 2 (dva) puta mjesečno radi provjere stanja pravno-financijskih obavijesti Izvođača na kojima će Izvođač iznijeti sve svoje podnesene obavijesti, sukladno ovom članku, a Naručitelj će istaknuti svoja očitovanja.

11.4. Koordinacije radi usklađivanja tehničkih pitanja provode se neovisno (u pravilu tjedno) od mjesečnih koordinacija vezanih za pravno – financijske obavijesti Izvođača.

**Rok izvođenja radova i uvođenje u posao**

**Članak 12.**

12.1. Naručitelj je dužan sve predradnje od kojih zavisi početak izvođenja radova po ugovoru dovršiti u toj mjeri da Izvođaču osigura početak izvođenja radova.

12.2. Izvođenje radova koji su predmet ovog ugovora započet će nakon stupanja na snagu ovog ugovora i nakon uvođenja Izvođača u posao, a o kojem datumu će Naručitelj pisanim putem najmanje 3 (tri) dana prije uvođenja u posao o obavijestiti Izvođača. Pod uvođenjem Izvođača u posao podrazumijeva se ispunjenje onih obveza Naručitelja i Izvođača bez čijega prethodnog ispunjenja faktički nije moguće ili pravno nije dopušteno započinjanje radova. O uvođenju u posao se sastavlja Zapisnik o uvođenju u posao kojega potpisuju Izvođač, Naručitelj, nadzorni inženjer i voditelj projekta. Zapisnikom o uvođenju u posao utvrđuje se da su stvoreni svi preduvjeti za početak izvođenja radova (predana sva dostupna dokumentacija, dostavljen i usuglašen terminski i financijski plan izvođenja radova, predano ili uplaćeno Jamstvo za uredno ispunjenja ugovora i ostalo).

12.3. Datum uvođenja Izvođača u posao obavezno se upisuje i u građevinski dnevnik.

12.4. Preduvjet za uvođenje u posao je odobreni terminski i financijski plan suklando čl. 9 ovog ugovora.

12.5. Ugovoreni rok izvođenja, odnosno dovršetka radova je 12 (dvanaest) mjeseci od dana uvođenja Izvođača u posao. Dan završetka radova upisuje se u građevinski dnevnik.

12.6. Datumom završetka izvođenja radova se smatra datum završetka radova naveden u građevinskom dnevniku koji je svojim potpisom ovjerio stručni nadzor.

12.7. U roku od 7 dana od uspješno obavljenog tehničkog pregleda izvršit će se primopredaja radova i potpisat će se Zapisnik o primopredaji radova od strane predstavnika Naručitelja, stručnog nadzora i Izvođača. Pregled ne mora započeti ni biti dovršen prije isteka roka za završetak radova, ali radovi moraju biti završeni unutar roka za završetak te moraju biti spremni za pregled.

12.8. Preduvjet za traženje primopredaje je uspješno obavljen tehnički pregled, kojeg provode nadzorni inženjeri te Izvješće glavnog nadzornog inženjera da su izvedeni svi radovi.

12.9. Završetkom ugovorenih radova počinje razdoblje za obavještavanje o nedostatcima u trajanju od \_\_\_\_\_\_\_\_\_\_\_\_\_ mjeseca.

12.10. Radovi se smatraju stvarno dovršenima nakon što su ispunjeni svi sljedeći uvjeti:

a) uspješno je obavljen tehnički pregled,

b) potpisan je i ovjeren Konačni zapisnik o primopredaji,

c) sačinjen je i ovjeren okončani obračun radova.

12.11. Izvođač je dužan prilikom primopredaje Naručitelju predočiti i predati na trajno korištenje svu dokumentaciju potrebnu za korištenje i namjenu predane građevine, kao i cjelokupnu dokumentaciju vezanu za izvođenje gradnje, a prema stanju izvedenih radova, pripadajuće garancije i ateste. U slučaju da sva potrebna atestna dokumentacija i završno Izvođača nije izrađeno, prikupljeno i spremno za predaju, Naručitelj nije obvezan izvršiti preuzimanje predmetne građevine.

**Terminski i finacijski plan izvođenja radova**

**Članak 13.**

13.1. Izvođač je dužan po potpisu ugovora dostaviti Terminski i finacijski plan izvođenja radova, sukladno odredbi članka 9.3. ovog Ugovora, a u kojem će biti na razumljiv način vremenski prikazane sve aktivnosti i njihova međusobna međuovisnost, s istaknutim kritičnim putem.

13.2. Ukoliko nadzorni inženjer i voditelj projekta smatraju da dostavljeni plan nije potpun i/ili ne garantira ostvarivost rokova vratit će ga Izvođaču na doradu uz pisano obrazloženje što je potrebno popraviti i davanje primjerenog roka za doradu.

13.3. Izvođač je dužan izvoditi radove prema odobrenom Terminskom planu. Izvođač je dužan napraviti reviziju Terminskog plana ukoliko stvarno stanje radova odstupa od njega te za isto ishoditi suglasnost nadzornog inženjera.

13.4. Terminski plan nužno mora sadržavati precizan opis radova po tjednima (ne po mjesecima).

13.5. Izvođač je u slučaju kašnjenja na zahtjev nadzornog inženjera i voditelja projekta obavezan jednom mjesečno (najkasnije s krajem mjeseca) dostaviti revidirani terminski i financijski plan izvođenja radova.

**Razlozi za produljenje roka**

**Članak 14.**

14.1. Razlozi produljenja rokaza dovršetak radova su:

a) viša sila

b) slučajevi u kojima je Izvođač zbog bitno promijenjenih okolnosti ili neispunjenja obveza Naručitelja bio spriječen izvoditi radove. Promijenjenim okolnostima smatraju se izvanredne okolnosti koje nastupe nakon sklapanja ugovora, a čije nastupanje Izvođač u trenutku sklapanja ugovora nije mogao predvidjeti, a takve su prirode da je Izvođač zbog njih bio spriječen izvoditi radove prema planu.

Razlogom produljenja roka završetka radova mogu biti samo one promijenjene okolnosti koje Izvođač nije sam uzrokovao ili iz razloga za koje nije odgovoran Izvođač. Bitno promijenjenim okolnostima ne smatraju se one koje je Izvođač bio dužan u vrijeme sklapanja ugovora uzeti u obzir te okolnosti koje je mogao izbjeći ili savladati;

c) ako Naručitelj odnosno Nadzorni Inženjer, izda nalog o obustavi radova koja nije uzrokovana krivnjom Izvođača, a za broj dana koji odgovara trajanju obustave;

d) za broj dana za koji zbog iznimno nepovoljnih vremenskih prilika nije bilo moguće izvoditi pojedine vrste radova u skladu s Terminskim planom, a koji broj dana odgovara trajanju prekida radova upisanom u građevinski dnevnik. Nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenom po nadzornom inženjeru u građevinskom dnevniku, a specifično za radove koji su se u tom trenutku planirali izvoditi, što je propisano normama ili tehničkom uputom za izvođenje predmetnih radova. Radi procjene pojave iznimno nepovoljnih temperatura, oborina i vjetra, normalni uvjeti u pogledu temperature, oborina i vjetra definiraju se kao desetogodišnji mjesečni prosjek tih parametara, izmjereno u nekoj meteorološkoj stanici u blizini lokacije gradilišta. Radi evidencije pojave nepovoljnih klimatskih uvjeta za jedan od tih parametara Izvođač je dužan tražiti podatke o temperaturi, oborinama ili vjetru od najbliže meteorološke stanice. U svojoj procjeni, nadzorni inženjer će uzeti u obzir iznimni i uobičajeni karakter nepovoljnih klimatskih uvjeta i njihovog mogućeg negativnog učinka na kritičnu stazu radova i rok izvođenja/završetka radova. Klimatske specifičnosti određenog podneblja smatrat će se uzetima u obzir prilikom pripreme ponude Izvođača i neće se moći smatrati vremenskim neprilikama.

e) bilo koje kašnjenje kojeg je uzrokovao Naručitelj ili osobe za koje on odgovara,

f) važenje mjera zaštite pučanstva od epidemije kada takve mjere onemogućuju pravodobno izvršenje pri čemu se rok produljuje za onoliko koliko su trajale predmetne mjere. Izvođač je dužan dokazati da predmetne mjere onemogućuju izvršenje ugovora u cijelosti i/ili djelomično, pri čemu mjere moraju biti takve prirode da ih Izvođač nije mogao uzeti u obzir prije i/ili prilikom izvođenja radova, kao i da utjecaj mjera na radove nije uzrokovan kašnjenjem i/ili  
djelovanjem i/ili propustom Izvođača.

g) produljenje razdoblja provedbe Ugovora o dodjeli bespovratnih sredstava kojim se sufinanciraju radovi.

14.2. U slučaju osnovanosti zahtjeva Izvođača za produljenje roka za dovršetak radova pristupa se izmjeni ugovora.

**Obračun radova i plaćanje**

**Članak 15.**

15.1. Obračun izvedenih radova vršit će se na osnovu mjesečnih privremenih situacija, okončane situacije i okončanog obračuna po sistemu fiksnih ugovorenih jediničnih cijena iz Troškovnika s rekapitulacijom te dokazanih količina iz građevinske knjige, ovjerenih od strane nadzornog inženjera, voditelja projekta i od strane Naručitelja.

15.2. Situirati se mogu samo stvarno izvedeni radovi, upisani u građevinski dnevnik i građevinsku knjigu i ovjereni od strane nadzornog inženjera, voditelja projekta i Naručitelja te stvarno ugrađena oprema.

15.3. Svaku situaciju Izvođač ispostavlja u 5 (pet) primjeraka na ime Naručitelja te ju dostavlja nadzornom inženjeru do 5. (petog) u mjesecu za prethodni mjesec, a okončanu situaciju u roku od 30 (trideset) dana od potpisivanja zapisnika o okončanom obračunu.

15.4. Zaprimljenu privremenu/okončanu situaciju nadzorni inženjer dužan je ovjeriti ili tražiti njenu izmjenu/dopunu u roku od 5 (pet) dana od dana primitka iste. Ovjerenu situaciju odmah dostavlja voditelju projekta, koji je supotpisuje i dostavlja Naručitelju.

15.5. Naručitelj privremenu/okončanu situaciju ovjerava ili traži njenu izmjenu/dopunu u roku od narednih 5 (pet) dana od dana primitka privremene/okončane situacije ovjerene od strane nadzornog inženjera. Po 3 (tri) potpisana i ovjerena primjerka zadržava sam Naručitelj, 2 (dva) primjerka Izvođač.

15.6. Izvođač je dužan eventualne izmjene/dopune privremene situacije izraditi u roku od 10 (deset) dana. Sve dostavljene primjedbe na privremenu situaciju moraju se razriješiti prije dostavljanja sljedeće privremene odnosno okončane situacije.

15.7. Neosporeni dio privremene/okončane situacije dospijeva na naplatu u daljnjem roku od 60 (šezdeset) dana od dana kumulativnog ispunjenja sljedećih uvjeta: ovjere svake pojedinačne privremene/okončane situacije od strane Naručitelja i nakon što Naručitelj primi račun izdan od Izvođača.

15.8. Najkasnije u roku od 10 (deset) dana po uspješno obavljenoj primopredaji izvršit će se okončani obračun radova.

15.9. Okončana situacija dospijeva na plaćanje u roku od 60 (šezdeset) dana od dana kumulativnog ispunjenja sljedećih uvjeta: ovjere okončane situacije od strane nadzornog inženjera, voditelja projekta i Naručitelja, primitka računa od Izvođača, potpisivanja zapisnika o uspješno izvršenoj primopredaji radova i potpisivanja okončanog obračuna. Okončana situacija mora osim kumulativne vrijednosti izvedenih radova i pojedinačne vrijednosti za naplatu sadržavati i sve potrebne podatke o Izvođaču (ime, sjedište, IBAN, broj računa na koji se vrši plaćanje, banka, broj i vrijednost ugovora po kojem se vrši obračun i naplata, broj i ime građevine, broj situacije, pečat i potpis odgovorne osobe) kao i sve podatke Naručitelja.

**Plaćanja**

**Članak 16.**

16.1. Plaćanje na temelju obveza iz ovog ugovora o javnoj nabavi radova obavlja se bezgotovinski virmanom na žiro-račun Izvođača IBAN HR2823400091511273790 otvoren kod Privredne banke Zagreb d.d. u roku od 60 (šezdeset) dana od ovjere svake pojedinačne privremene situacije i ovjere okončane situacije od strane Naručitelja, a pošto Naručitelj primi račun izdan od Izvođača.

16.2. U slučaju zajednice ponuditelja Naručitelj neposredno plaća svakom članu zajednice onaj dio ugovora o javnoj nabavi koji je on izvršio, ako zajednica ponuditelja ne odredi drugačije.

16.3. Plaćanje podugovarateljima vrši se neposredno na način da Izvođač uz svoj račun priloži račune svojih podugovaratelja koje je prethodno potvrdio.

16.4. Ugovorne strane su suglasne da ni Naručitelj ni Izvođač ne mogu prenositi, ustupati, upućivati ili prodati svoju tražbinu i prava proistekla iz te tražbine trećoj osobi (novom vjerovniku), bez prethodne pisane suglasnosti druge ugovorne strane.

**Jamstvo za uredno ispunjenje ugovora**

**Članak 17.**

17.1. Izvođač je dužan u roku od 20 (dvadeset) dana od dana zaključivanja ugovora o javnoj nabavi Naručitelju uručiti jamstvo za uredno ispunjenje ugovora, i to bankarsku garanciju „bezuvjetno“, „bez prigovora“, „neopozivo“ i „naplativo na prvi poziv“ na iznos od 10 % (deset posto) vrijednosti ugovora bez PDV-a ili u obliku bjanko zadužnice potvrđene (solemnizirane) kod javnog bilježnika. Bjanko zadužnicu treba popuniti sukladno Pravilniku o obliku i sadržaju bjanko zadužnice (NN 115/12, 82/17, 114/22) s javnobilježnički ovjerovljenim potpisom osobe ovlaštene za zastupanje. Iznos na bjanko zadužnici kojeg popunjava Izvođač mora biti prvi sljedeći veći iznos od 10% vrijednosti Ugovora o javnoj nabavi (bez PDV-a).

17.2. Ovo jamstvo dostavlja se za slučaj povrede ugovornih obveza. Trajanje jamstva mora biti 60 (šezdeset) dana duže od ugovorenog roka za izvršenje radova s ovlaštenjem Naručitelja za isplatu na prvi poziv, te s pokrićem svih aktivnosti, zakašnjenja, pasivnosti Izvođača, njegovog jednostranog raskida ugovora, nastajanja štete za Naručitelja zbog kašnjenja ili drugog razloga.

17.3. Sukladno članku 214. stavku 4. ZJN 2016. neovisno o sredstvu jamstva koje je javni naručitelj odredio, gospodarski subjekt može dati novčani polog u traženom iznosu.

17.4. Nedostavljanje jamstva za uredno ispunjenje ugovora u traženom roku predstavlja razlog za trenutni raskid ugovora i naplatu jamstva za ozbiljnost ponude.

17.5. Izvođač može umjesto dostavljanja bankarske garancije dati novčani polog u traženom iznosu na žiro-račun Naručitelja IBAN: HR2823400091511273790, Model: HR68, Poziv na broj: 7706– OIB Ponuditelja uz naznaku svrhe „jamstvo za uredno ispunjenje ugovora-broj ugovora".

17.6. Ukoliko dođe do produženja roka izvođenja radova Izvođač je obvezan dostaviti Naručitelju produljenje (aneks) iste ili novu garanciju s novim rokom valjanosti produljenim za onoliko dana za koliko je izvođenje radova i posljedično trajanje ugovora o javnoj nabavi produženo.

17.7. Novo jamstvo ili produljeno jamstvo Izvođač je obvezan dostaviti najkasnije 10 (deset) dana prije isteka roka važenja jamstva za uredno ispunjenje ugovora.

17.8. U slučaju da Izvođač ne dostavi novo jamstvo ili ne produlji postojeće jamstvo, Naručitelj ima pravo naplatiti jamstvo za uredno ispunjenje ugovora te ima pravo raskinuti ugovor o javnoj nabavi.

17.9. U slučaju izmjena ugovora na način da se poveća ugovorena vrijednost radova, Izvođač je obvezan Naručitelju dostaviti novo ili aneksirano jamstvo u iznosu 10 % (deset posto) od iznosa iznad ugovorenog iznosa radova (bez PDV-a), u obliku bezuvjetne i neopozive bankarske garancije, naplative od banke na prvi poziv, bez prava prigovora, s rokom važenja 60 dana dužim od ugovorenog roka za izvršenje radova. Novo dodatno jamstvo je Izvođač obvezan dostaviti najkasnije deset (10) dana od dana sklapanja izmjena ugovora.

17.10. U slučaju da Izvođač ne dostavi novo ili aneksirano dodatno jamstvo, Naručitelj ima pravo naplatiti jamstvo za uredno ispunjenje ugovora te ima pravo raskinuti ugovor o javnoj nabavi.

17.11. Odredbe koje se odnose na bankarsku garanciju na odgovarajući se način primjenjuju i na novčani polog.

17.12. Jamstvo za uredno ispunjenje ugovora vraća se nakon uspješno provedene primopredaje i dostave jamstva za otklanjanje nedostataka u jamstvenom roku.

**Nadzor nad radovima**

**Članak 18.**

18.1. Obveza nadzornog inženjera je da je stalno prisutan na gradilištu prilikom izvođenja radova.

18.2. Nadzor uključuje i kontrolu ispunjenja ugovornih obveza Izvođača te poduzimanje odgovarajućih mjera za realizaciju tih obveza te sve ostale obveze propisane Zakonom o gradnji.

18.3. Prema Zakonu o zaštiti na radu i Pravilniku o zaštiti na radu, na privremenim ili pokretnim gradilištima Naručitelj je dužan tijekom izvršenja ugovora, odnosno izvođenja radova, imati angažiranog Koordinatora II zaštite na radu.

18.4. Naručitelj vrši nadzor nad izvođenjem radova te nad isporukom i ugradnjom opreme preko nadzornog inženjera kojeg je imenovao.

18.5. Nadzorni inženjer može u svako doba davati Izvođaču potrebne upute za izvođenje radova ili za popravak nedostataka, sve u skladu s ugovorom.

18.6. Izvođač je obvezan pridržavati se uputa dobivenih od nadzornog inženjera.

**Obveze Izvođača**

**Članak 19.**

19.1. Naručitelj je obvezan Izvođaču predati pripremljenu lokaciju izvođenja radova za nesmetano izvođenje radova.

19.2. Izvođač se obvezuje izvoditi radove koji su predmet ovog ugovora sukladno pozitivnim propisima, tehničkim normama RH, tehničkoj dokumentaciji, terminskom i financijskom planu i pravilima struke te se obvezuje da će ispuniti sve službene zahtjeve i obveze.

19.3. Izvođač je dužan prije uvođenja u posao zaključiti s osiguravajućim društvom policu osiguranja u slučaju smrti i ozljede za radnike Izvođača (ako navedeno nije pokriveno policom osiguranja odgovornosti iz djelatnosti) te presliku police dostaviti na uvid Naručitelju prije uvođenja u posao.

19.4. Izvođač je dužan prije uvođenja u posao zaključiti s osiguravajućim društvom policu osiguranja izgradnje na iznos ugovorenih radova te presliku police dostaviti na uvid Naručitelju, koja uključuje troškove osiguranja gradilišta od elementarnih i drugih nepogoda i krađa, odgovornost za štete prema trećima osobama i imovini trećih osoba (najmanji limit po štetnom događaju 150.000,00 EUR, najmanji agregatni limit 300.000,00 EUR) vinkuliranu na ime Naručitelja, na rok od dana početka izvođenja radova do dana završetka radova, s potvrdom osiguravajućeg društva koje je izdalo policu osiguranja o plaćenim svim dospjelim obvezama po istoj, osim u slučaju kada je u polici već evidentirano izvršeno plaćanje.

19.5. Izvođač mora osigurati sve privremene priključke za potrebe gradilišta o svom trošku, po projektnoj dokumentaciji i po dozvolama odnosno suglasnostima nadležnih javnopravnih tijela. Izvođač je dužan na svoj trošak osigurati ured (kontejner) za nadzor na gradilištu. Također je odgovoran za sigurnost i zaštitu zdravlja svojih radnika, svih radnika svojih podugovaratelja kojima je radno mjesto gradilište ugovorene građevine, djelatnika Naručitelja koji stalno ili povremeno borave na gradilištu, djelatnika nadzorne i inspekcijske službe te projektanata.

19.6. Materijal i postrojenja koji su ostali nakon zatvaranja gradilišta Izvođač mora ukloniti s gradilišta prije primopredaje radova ili će navedeno učiniti Naručitelj na trošak Izvođača.

19.7. Pristup gradilištu dozvoljen je samo osobama koje su ovlaštene od strane Naručitelja te osobama ovlaštenim od strane Izvođača.

19.8. Izvođač mora na vlastitu odgovornost poduzeti sve mjere potrebne za osiguranje gradilišta na cjelokupnom gradilištu i pri tome treba poštivati sve propise. Izvršavanjem ove obveze nema prava zahtijevati posebnu naknadu.

19.9. Izvođač je odgovoran za opći red na gradilištu i mora pri tome poštovati važeće propise. Mora izvršiti svoje obveze i ponašati se na gradilištu tako da se svakako izbjegne eventualna šteta Naručitelju, njegovim predstavnicima, njegovim suradnicima i svakoj trećoj osobi.

19.10. Izvođač je obvezan naročito:

• provjeriti sve instalirane uređaje i strojeve prije uporabe, osigurati rukovanje istima na način koji će osigurati maksimalnu sigurnost u radu i onemogućiti pristup i rukovanje neovlaštenim osobama,

• pridržavati se svih mjera DNSH načela,

• pridržavati se svih propisa o zaštiti na radu,

• poduzeti potrebne mjere za zaštitu svojih građevinskih radova, naročito od šteta nastalih utjecajem nepovoljnih klimatskih prilika,

• poduzeti potrebne mjere za zaštitu drugih građevina u neposrednoj blizini gradilišta od šteta koje bi mogle nastati zbog izvođenja radova,

• osigurati stalni nadzor i čuvanje cjelokupnog vlasništva Izvođača, njegovih podugovaratelja i Naručitelja na građevini u tijeku izvođenja radova.

Izvršavanjem ovih obveza Izvođač nema pravo zahtijevati posebnu naknadu.

19.11. Izvođač ima pravo na prekid ugovorenih aktivnosti u slučaju neispunjavanja obaveza Naručitelja iz čl. 15. ovog Ugovora i pravo na naknadu štete uvjetovane prekidom i ponovnim nastavkom ugovorenih aktivnosti.

19.12. Ukoliko Izvođač bez krivnje Naručitelja jednostrano raskine Ugovor, Naručitelj ima pravo naplatiti jamstvo za uredno ispunjenje ugovora, bez bilo kakovih prethodnih obavijesti Naručitelja Izvođaču te Izvođač ovlašćuje Naručitelja da se iz predanog jamstva naplati za cjelokupan iznos štete nastao zbog jednostranog raskida ugovora od strane Izvođača. U slučaju da iznos štete premašuje iznos Jamstva za uredno ispunjenje ugovora, Naručitelj ima pravo potraživati od Izvođača cjelokupni iznos štete.

19.13. U razdoblju od upisa u Građevinski dnevnik da su sve etape radova završene do uspješno izvršene primopredaje, odgovornost i rizik glede slučajne propasti, oštećenja ili gubitka opreme potrebne za izvršenje ovog Ugovora snosi Izvođač.

19.14. Izvođač mora bez posebnog zahtjeva ukloniti svu građevnu šutu te otpad, ambalažu i slično sa gradilišta te izvršiti završno čišćenje građevine. Izvršavanjem ove obveze Izvođač nema pravo zahtijevati posebnu naknadu. Ukoliko ne izvrši ovu obvezu, Naručitelj ima pravo isto učiniti na trošak Izvođača, putem drugog izvođača, ali ga je pri tome dužan prethodno opomenuti.

19.15. Po završetku građevinskih radova potrebno je ukloniti sve privremene građevine i uređaje, a okoliš i površine koje je Izvođač koristio vratiti u prijašnje stanje i očišćene predati Naručitelju ili drugim vlasnicima zemljišta na kojem se privremene građevine ili uređaji nalaze. Ukoliko je prilikom korištenja uređaja ili privremene građevine od strane Izvođača nastala šteta, on ih treba o svom trošku ukloniti i sve vratiti u prijašnje stanje. Ukoliko ne ispuni gore navedenu obvezu usprkos opomeni, u roku od 5 (pet) dana od dana slanja opomene, Naručitelj ima pravo sam poduzeti sve potrebne aktivnosti na trošak Izvođača ili te radove može ustupiti trećoj osobi na trošak Izvođača.

19.16. Izvođač je dužan prihvatiti sukladno pravilima struke prethodne i naknadne kontrole roba i materijala za ugradnju, postupaka i izvedenih radova na zahtjev Naručitelja. Trošak takvih kontrolnih ispitivanja snosi Naručitelj koji ih je dužan povjeriti ovlaštenim odnosno akreditiranim subjektima.

19.17. U slučaju da kontrolna ispitivanja pokažu negativne rezultate, njihov nalaz može služiti kao podloga za nalog Izvođaču za osporavanje povezanih stavki iz dostavljenih situacija odnosno za popravak uočenih nepravilnosti tijekom trajanja ugovora ili razdoblja za obavještavanje o nedostacima.

19.18. Izvođač izvodi sve aktivnosti na realizaciji radova na vlastiti rizik. Za oštećenja prilikom izvršenja predmeta ovog ugovora odgovoran je Izvođač do trenutka njegovog preuzimanja od strane Naručitelja.

19.19. Izvođač će provoditi izmjene u izvođenju u smislu promjene opisa pojedinih vrsta ili obima radova ili dijelova građevine, načinu izvođenja i odabiru alternativnih materijala i opreme samo na zahtjev Naručitelja i uz odobrenje Naručitelja.

19.20. Naručitelj može pismenim putem obavijestiti Izvođača o nužnosti izvođenja izmjena bilo koje vrste radova do primopredaje. Izvođač je obvezan provesti ove izmjene ukoliko je to tehnički moguće. Eventualne dodatne troškove proizašle s ovog naslova, Izvođač ima pravo ponuditi Naručitelju, a njihovo prihvaćanje Naručitelj će potvrditi u pismenoj formi ako je njima suglasan.

**Jednostrani raskid ugovora**

**Članak 20.**

20.1. Ugovorne strane suglasno i izrijekom utvrđuju da Naručitelj može jednostrano raskinuti ovaj Ugovor, bez davanja primjerenog naknadnog roka za ispunjenje Izvođaču ako:

• Izvođač ne dostavi jamstvo za uredno ispunjenje ugovora u roku ugovorenom u čl. 17. ovog ugovora

• Izvođač napusti radove, odnosno jasno pokaže namjeru da neće nastaviti s izvođenjem svojih obveza

• nad Izvođačem bude pokrenut predstečajni postupak ili stečajni postupak ili postupak likvidacije, u slučaju nastupa prijeteće nesposobnosti za plaćanje, u slučaju nastupa nesposobnosti za plaćanje ili prezaduženosti, ako se Izvođač udruži sa svojim kreditorima ili nastavi poslovanje pod rukovodstvom upravitelja ili opunomoćenika u korist svojih kreditora ili ako se dogodi nekakvo djelo ili događaj koji (prema važećim zakonima) ima sličan učinak na neku od njegovih djelatnosti ili događaja

• Izvođač dade ili ponudi (izravno ili neizravno) bilo kojoj osobi mito, dar, naknadu, proviziju ili nešto drugo vrijedno kao poticaj ili nagradu radi obavljanja ili propuštanje neke radnje u vezi s Ugovorom odnosno radi iskazivanja ili uzdržavanja od iskazivanja naklonosti ili nenaklonosti nekoj osobi u vezi s Ugovorom

• Izvođač dostavi lažne ili nepotpune podatke u vezi izvršenja Ugovora s ciljem prikrivanja stvarnog stanja

• se Izvođač u postupku dodjele ili provedbe Ugovora služio prijevarom

• Izvođač očito neće ispuniti svoju obvezu u roku dovršetka radova.

• se ispune uvjeti navedeni u čl. 322. Zakona o javnoj nabavi

20.2. Naručitelj jednostrano raskida Ugovor putem pisane obavijesti Izvođaču na adresu Izvođača upisanu u sudskom registru.

20.3. U slučaju raskida Ugovora Izvođač je obvezan u primjerenom roku, a najduže u roku od 30 (trideset) dana:

• osloboditi gradilište od svojih (i podugovarateljevih ukoliko je primjenjivo) strojeva, materijala i ljudi

• izvršiti primopredaju radova te predati dokumentaciju potrebnu za obavljanje tehničkog pregleda nadzornom inženjeru

• konzervirati radove tj. zaštiti ih od oštećenja i propadanja na tehnički prikladan i ispravan način

• dovesti cestu i ostalu infrastrukturu u prvobitno stanje odnosno stanje odgovarajuće za sigurnu upotrebu

• potpisati primopredajni zapisnik

• predati – vratiti Naručitelju projekte temeljem kojih je dobivena potvrda na projekt, izvedbenu projektnu dokumentaciju, atestnu dokumentaciju, građevni dnevnik i građevinsku knjigu ovjerenu po nadzornom inženjeru

• dostaviti Naručitelju izjavu ovjerenu po odgovornoj osobi, a kojom izjavljuje da su radovi izvedeni po odobrenom projektu i u skladu sa važećim propisima

• nakon predaje dokumenata iz ovog članka, a najkasnije 8. (osmi) kalendarski dan nakon raskida Ugovora, napustiti gradilište, oslobođeno od njegovih stvari i ljudi

20.4. Ukoliko Izvođač ne izvrši u prethodnom stavku navedene obveze u za to određenim rokovima, Naručitelj ima pravo naplatiti jamstvo za uredno ispunjenje Ugovora.

**Ispitivanje i pregled materijala i opreme**

**Članak 21.**

21.1. Stranke će na zahtjev Naručitelja održavati sastanke o stanju radova i njihovog izvođenja. Od strane Naručitelja imenovani nadzorni inženjer i voditelj projekta ovlašteni su sudjelovati u provedbi ispitivanja materijala, poluproizvoda, proizvoda i opreme pa ih Izvođač mora pozvati na sudjelovanje u tome najmanje 3 (tri) dana prije provođenja ispitivanja.

Ukoliko Izvođač ne ispuni ovu obvezu, Naručitelj može zahtijevati dodatno ispitivanje tih materijala, poluproizvoda, proizvoda i opreme na trošak Izvođača.

21.2. Ukoliko Izvođač prekrši svoje obveze o ispitivanju ili pozivu Naručitelja odnosno nadzornog inženjera i voditelja projekta prema prethodnim stavcima, odgovoran je za štetu koja iz toga proizlazi.

21.3. Preduvjet za predaju i preuzimanje građevine je uspješno provođenje svih ispitivanja i pregleda, koja su propisana posebnim propisima, obveznim normama i projektnom dokumentacijom.

Potvrde o tim ispitivanjima Izvođač mora dati Naručitelju prilikom primopredaje radova.

**Građevinski dnevnik i građevinska knjiga**

**Članak 22.**

22.1. Izvođač je dužan za vrijeme izvođenja radova voditi građevinsku knjigu i građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera („Narodne novine“, broj 131/21).

22.2. U građevinski se dnevnik svakodnevno upisuju podaci o tijeku i načinu izvođenja radova kao i svi oni podaci koji mogu utjecati na sigurnost i kvalitetu radova, kao što su podaci o:

- pregledu svih onih radova koji se u sljedećim fazama neće moći pregledati (građevne jame i podloge prije nastavka radova, oplata i armatura prije betoniranja, posteljica prije izrade gornjeg sloja, zidani elementi prije žbukanja, instalacije prije zatvaranja izolacije prije zatrpavanja i sl.),

- uzimanju svih uzoraka materijala za ispitivanje,

- ispitivanjima na gradilištu,

- rezultatima ispitivanja i atestiranja,

- odstupanjima od projektne dokumentacije,

- vremenskim prilikama i temperaturi,

- eventualnim prirodnim događajima,

- prispijeću, porijeklu i kvaliteti materijala i opreme koji se isporučuju na gradilište,

- visinskim točkama,

- iskolčenju,

- ispitivanju terena,

- pregledu gradilišta po inspekcijskim službama i njihovim nalazima,

- broju uposlenih i njihovoj kvalifikacijskoj strukturi,

- bitnim promjenama uvjeta rada na gradilištu, te

- svi ostali podaci bitni za cjelovitu sliku procesa, termina i kvalitete rada.

22.3. Nadzorni inženjer i Izvođač komuniciraju putem građevinskog dnevnika u vezi sa svim navedenim podacima, a osobito u vezi pridržavanja rokova, pribavljanja potrebne dokumentacije, otklanjanja uočenih nedostataka i ocjene kvalitete.

22.4. Svi upisi u dnevnik smatraju se istinitima dok se ne dokaže suprotno. Troškove dokazivanja snosi ona strana koja je upisala neistinit podatak u građevinski dnevnik.

22.5. U građevinsku knjigu upisuju se količine izvedenih radova sa računskom dokaznicom tih količina i skicama, ako su potrebne.

22.6. Građevinska knjiga vodi se u jednom primjerku i to na način da svaka stavka iz Ugovornog troškovnika ima svoj zaseban list.

22.7. Nakon okončanog obračuna Izvođač je dužan predati Naručitelju građevinsku knjigu u kojoj su listovi potpisani od glavnog nadzornog inženjera i ovlaštene osobe Izvođača.

22.8. Izvođač je dužan kopiju građevinske knjige zadržati u svom posjedu 5 godina nakon završetka predmetnih radova.

**Tehnički pregled i primopredaja radova**

**Članak 23.**

23.1. Odmah nakon upisa u građevinski dnevnik zapisa da su sve etape radova završene, ali ne kasnije od 4 (četiri) kalendarska dana od dana upisa, Izvođač je obvezan pisanim putem obavijestiti Naručitelja da su radovi koji su predmet ugovora faktički gotovi.

23.2. Naručitelj će preuzeti radove kada oni budu izvršeni u skladu s Ugovorom i dokumentima iz članka 1. te kompletnom projektnom dokumentacijom.

23.3. Naručitelj se oslobađa obveze preuzimanja pojedinih faza izvedenog objekta.

23.4. Tehnički pregled izvršenih radova zatražit će se po uredno dostavljenoj dokumentaciji sa svrhom sazivanja tehničkog pregleda sa pismenom obavijesti Izvođača Naručitelju, a prema važećim propisima sukladno Zakonu o gradnji.

23.5. Naručitelj je obvezan u roku od 5 (pet) dana po primitku obavijesti od strane Izvođača zatražiti od nadležnog tijela tehnički pregled izvedenih radova.

23.6. Izvođač je dužan u roku koji mu odredi Povjerenstvo za tehnički pregled otkloniti sve nedostatke nastale njegovom krivnjom ili krivnjom njegovih podugovaratelja.

23.7. Nakon uspješno obavljenog tehničkog pregleda, Naručitelj i Izvođač obvezni su u roku od 8 (osam) dana pristupiti primopredaji radova, a u roku od 10 (deset) dana od dana primopredaje, sačiniti i ovjeriti okončani obračun radova. Okončanim obračunom utvrđuje se izvršenje međusobnih obveza i prava između Naručitelja i Izvođača.

23.8. Primopredaji radova između Naručitelja i Izvođača bit će nazočni predstavnici koje će imenovati Naručitelj i Izvođač te nadzorni inženjer i voditelj projekta. Prilikom primopredaje sačinit će se pisani Zapisnik o primopredaji radova, u kojem će se utvrditi jesu li radovi izvedeni sukladno pravilima struke te postoje li nedostaci u radovima, koji su to nedostaci i u kojem roku ih je Izvođač dužan otkloniti. Nakon otklanjanja utvrđenih nedostataka sastavit će se novi, Konačni zapisnik o primopredaji.

23.9. Konačnim zapisnikom o primopredaji utvrdit će se i je li predana sva dokumentacija potrebna za ishođenje uporabne dozvole sukladno Pravilniku za tehnički pregled građevine (NN 46/2018, 98/2019).

23.10. Ako Izvođač u traženom roku ne popravi, doradi ili ponovo izvede radove s nedostacima koji su utvrđeni u zapisniku o primopredaji, Naručitelj će nedostatke otkloniti na trošak Izvođača i ima pravo aktivirati jamstvo za uredno ispunjenje ugovora, odnosno jamstvo za otklanjanje nedostataka u jamstvenom roku (koje mu od ta dva u danom trenutku bude dostupno) za pokrivanje tih troškova.

23.11. Okončani obračun sadrži osobito:

- podatak da li su nedostaci evidentirani u zapisniku o primopredaji ispravljeni od strane Izvođača u roku;

- koji iznos ugovorne kazne zahtijeva Naručitelj;

- podatke o činjenicama o kojima nije postignuta suglasnost ugovornih strana.

23.12. Okončana situacija za radove se ispostavlja nakon što je potpisan Zapisnik o primopredaji te nakon što je proveden okončani obračun.

23.13. Okončana situacija predaje se u roku od 7 dana od obostranog potpisa okončanog obračuna.

23.14. Od dana potpisa Zapisnika o primopredaji radova teče jamstveni rok na izvedene radove.

**Jamstveni rok i jamstvo za otklanjanje nedostataka u jamstvenom roku**

**Članak 24.**

24.1. Minimalni jamstveni rok za otklanjanje nedostataka u jamstvenom roku iznosi \_\_\_\_\_ mjeseca, odnosno 10 godina ako se radi o nedostacima koji se odnose na bitne zahtjeve za građevinu, računajući od dana uredno izvršene primopredaje radova i potpisa primopredajnog Zapisnika. Točan jamstveni rok za otklanjanje nedostataka u jamstvenom roku će se utvrditi sukladno rezultatu ekonomski najpovoljnije ponude.

24.2. Izvođač s kojim je sklopljen ugovor o javnoj nabavi obvezan je u roku od najviše 20 (dvadeset) dana od dana potpisa Zapisnika o primopredaji, a prije isteka jamstva za uredno ispunjenje ugovora, Naručitelju dostaviti jamstvo za otklanjanje nedostataka u jamstvenom roku.

24.3. Jamstvo za otklanjanje nedostataka u jamstvenom roku dostavlja se u obliku neopozive bezuvjetne bankarske garancije u korist Naručitelja s klauzulom „plativo na prvi pisani poziv“ i „bez prigovora“ u iznosu od 10 % sklopljenog Ugovora bez poreza na dodanu vrijednosti s rokom važenja jednakom onom iz izjave o trajanju jamstvenog roka ili u obliku bjanko zadužnice potvrđene (solemnizirane) kod javnog bilježnika. Bjanko zadužnicu treba popuniti sukladno Pravilniku o obliku i sadržaju bjanko zadužnice (NN 115/12, 82/17, 114/22) s javnobilježnički ovjerovljenim potpisom osobe ovlaštene za zastupanje. Iznos na bjanko zadužnici kojeg popunjava Izvođač mora biti prvi sljedeći veći iznos od 10% vrijednosti Ugovora o javnoj nabavi (bez PDV-a).

24.4. Rok valjanosti jamstva mora pokrivati cijelo vrijeme trajanja jamstvenog roka. Ako se jamstveni rok produžuje radi otklanjanja nedostataka, potrebno je produžiti i rok valjanosti ovog jamstva.

24.5. Ako Izvođač ne preda jamstvo za otklanjanje nedostataka u jamstvenom roku Naručitelj će naplatiti jamstvo za uredno ispunjenje ugovora.

24.6. Izvođač može umjesto dostavljanja bankarske garancije kao jamstvo za otklanjanje nedostataka u jamstvenom roku dati novčani polog u traženom iznosu na žiro-račun Naručitelja IBAN: HR2823400091511273790 , Model: HR68, Poziv na broj: 7706– OIB Ponuditelja uz naznaku svrhe „jamstvo za uklanjanje nedostataka u jamstvenom roku-broj ugovora".

24.7. Odredbe koje se odnose na bankarsku garanciju na odgovarajući se način primjenjuju i na novčani polog.

24.8. Jamstvom za otklanjanje nedostataka u jamstvenom roku, Izvođač će jamčiti da su izvedeni radovi u vrijeme primopredaje izvedeni u skladu s ugovorom, pripadajućom projektnom i tehničkom dokumentacijom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu ugovorom.

24.9. Naručitelj se obvezuje u roku od 10 (deset) radnih dana od dostave jamstva za otklanjanje nedostataka u jamstvenom roku vratiti Izvođaču jamstvo za uredno ispunjenje ugovora.

24.10. Ako Izvođač ne dostavi jamstvo za otklanjanje nedostataka u jamstvenom roku u roku od 20 (dvadeset) dana od potpisa Konačnog zapisnika o primopredaji, ovlašćuje Naručitelja da naplati jamstvo za uredno ispunjenje ugovora, bez bilo kakve prethodne obavijesti Izvođaču.

24.11. Izvođač ovlašćuje Naručitelja da za vrijednost nedostataka i za štetu naplati jamstvo za otklanjanje nedostataka u jamstvenom roku Izvođača, bez bilo kakve prethodne obavijesti Izvođaču, ako Izvođač u primjerenom roku ne postupi po pozivu Naručitelja i ne ukloni nedostatke.

24.12. U svim slučajevima naplate jamstva za za otklanjanje nedostataka u jamstvenom roku, Naručitelj ima pravo naplatiti i iznos štete preko naplaćenog iznosa jamstva za otklanjanje nedostataka u jamstvenom roku.

**Ugovorna kazna**

**Članak 25.**

25.1. U slučaju zakašnjenja s dovršetkom radova u roku utvrđenom ovim ugovorom, Izvođač se obvezuje platiti Naručitelju ugovornu kaznu za svaki dan zakašnjenja u visini od 1 ‰ (jednog promila) od ukupne ugovorene neto vrijednosti (bez PDV-a) za svaki započeti dan zakašnjenja, a maksimalno do 10% (deset posto) ugovorne cijene radova. Ukoliko je došlo do izmjene financijskog iznosa Ugovora (dodatak ugovoru), ugovorna kazna se obračunava u odnosu na zadnju/konačnu ugovornu cijenu radova.

25.2. Naručitelj će naplatiti ugovornu kaznu na način da će prilikom plaćanja privremene ili okončane situacije izvršiti prijeboj iznosa privremene ili okončane situacije s iznosom ugovorne kazne i/ili naplatiti jamstvo za uredno ispunjenje ugovora ili naplatiti jamstvo za otklanjanje nedostataka u jamstvenom roku o čemu će prethodno obavijestiti Izvođača pisanim putem.

25.3. Ugovorna kazna se obračunava za period nakon isteka ugovorenog roka završetka radova pa sve do dana stvarnog završetka radova, kako je on definiran odredbom čl. 12. st. 10. ovog Ugovora. Naručitelj ima pravo obračunati ugovornu kaznu Izvođaču najkasnije do potpisa Konačnog zapisnika o primopredaji radova od strane Naručitelja.

25.4. Izvođač se obvezuje, bez ograničenja, nadoknaditi Naručitelju svaku štetu prouzročenu namjerom ili krajnjom nepažnjom Izvođača ili osoba za koje on odgovara. Izvođač snosi odgovornost do iznosa vrijednosti Ugovora (s PDV-om) za svaku štetu prouzročenu običnom nepažnjom, a za štetu uzrokovanu namjerom ili krajnjom nepažnjom odgovara bez ograničenja.

**Neuredno ispunjenje ugovora**

**Članak 26.**

26.1. U slučaju neurednog ispunjenja te u svim ostalim slučajevima koji nisu primjerice navedeni u čl. 26. ovog ugovora, Naručitelj će uputiti Izvođaču opomenu kojom zahtijeva da u ostavljenom roku ispuni svoje ugovorne obveze. Ukoliko Izvođač ne ispuni svoje ugovorne obveze u roku navedenom u opomeni, Naručitelj može pisanim putem raskinuti ugovor.

26.2. Troškovi nastali ispunjenjem ugovornih obveza iz st. 1. ovog članka terete Izvođača.

26.3. Izvođač ima pravo raskinuti ovaj ugovor ako Naručitelj ni nakon poziva Izvođača i ostavljanja primjerenog roka, u bitnome ne izvršava svoje obveze iz ugovora.

26.4. Raskid ovog ugovora ili djelomičan raskid ugovora, uzrokovan krivnjom Izvođača smatrat će se postupanjem protivno pravilima struke i profesionalnim propustom u smislu čl. 3. st. 1. t. 24. ZJN 2016.

**Završne odredbe**

**Članak 27.**

27.1. Ugovorne strane će u ispunjenju ovog ugovora međusobno surađivati u dobroj vjeri te se obvezuju potpisati sve isprave, dati sva očitovanja i obaviti sve druge radnje potrebne radi ispunjenja ovog ugovora.

27.2. Ukoliko bi odredbe ovog ugovora bile ili postale nevaljane ili u slučaju pravne praznine u odredbama ugovora, to nema utjecaja na važenje ostalih odredbi ovog ugovora. U tim slučajevima će ugovorne strane nevažeću odredbu zamijeniti novom koja će u gospodarskom smislu biti najbliža nevaljanoj odredbi.

**Članak 28.**

28.1. Izvođač je obvezan čuvati tajnost podataka koji su mu stavljeni na raspolaganje prilikom izvršenja ugovora. Obveza čuvanja tajnosti podataka traje i nakon isteka važenja ugovora.

28.2. Izvođač ne smije davati podatke vezane za izvršenje ovog ugovora trećim osobama bez izričite pisane suglasnosti Naručitelja, osim kada se radi o davanju podataka trećim osobama u kontekstu urednog izvršenja ugovora.

**Članak 29.**

29.1. Na sva pitanja koja nisu regulirana odredbama ovog ugovora i Dokumentacije o nabavi u postupku koji je prethodio sklapanju ugovora, a imaju utjecaja na provedbu ugovora, primjenjivat će se odredbe Zakona o javnoj nabavi, Zakona o obveznim odnosima te drugih relevantnih važećih zakonskih i podzakonskih propisa.

29.2. Ugovorne strane suglasne su da će sve eventualne sporove iz ovog ugovora rješavati sporazumno, a u slučaju kada to ne bude moguće, ugovaraju nadležnost stvarno i mjesno nadležnog suda prema sjedištu Naručitelja.

29.3. Ni jedna ugovorna strana nema pravo pokrenuti spor pred sudom, ukoliko nije prije toga u roku od najmanje 30 dana pisano podnijela drugoj strani isti zahtjev koji ima namjeru podnijeti tužbom na sud.

29.4. Ugovorne strane su suglasne da u slučaju gornjeg propusta strane koja pokreće sudski spor, sud mora odbaciti tužbu kao nedopuštenu, ako to prigovori tuženik najkasnije u odgovoru na tužbu.

29.5. Eventualne izmjene i dopune ovog ugovora vrijede samo ako su sastavljene u pisanoj formi i potpisane od svih ugovornih strana.

**Članak 30.**

30.1. Ugovorne strane suglasno izjavljuju da su ovaj Ugovor sačinile savjesno i promišljeno, bez ikakve zablude i prisile te se odriču prava pobijati ovaj Ugovor iz bilo kojeg razloga, a posebno iz razloga mana volje.

**Članak 31.**

31.1. Ovaj ugovor je sastavljen u četiri (4) istovjetna primjerka, od kojih po dva (2) primjerka zadržava svaka ugovorna strana.

31.2. U znak prihvata svih prava i obveza iz ovog ugovora, ugovorne strane ga potpisuju po osobama ovlaštenima za zastupanje te ugovor stupa na snagu danom potpisa obiju ugovornih strana.

KLASA:

URBROJ:

Križ,

ZA IZVOĐAČA: ZA NARUČITELJA:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_